

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 18.01.25

Δελτίο Τύπου

**Θεμα:** Τις Δημοτικές Ενότητες Ελλομένου και Απολλωνίων επισκέφθηκε ο Δήμαρχος Λευκάδας, Δρ. Ξενοφών Βεργίνης

Τις Δημοτικές Ενότητες Ελλομένου και Απολλωνίων επισκέφθηκε την Τετάρτη 15 Ιανουαρίου 2025, ο Δήμαρχος Λευκάδας, Δρ, Ξενοφών Βεργίνης, συνοδευόμενος από τους Αντιδημάρχους κ.κ. Φίλιππο Σκληρό, και Γεράσιμο Αρματά, την Αντιδήμαρχο κα Μαρία Μαργέλη, τον Εντεταλμένου Σύμβουλο Ελλομένου κ. Κωνσταντίνο Κονιδάρη και τον χωρικό Αντιδήμαρχο Απολλωνίων κ. Γεώργιο Σολδάτο.

Κατά τη διάρκεια της συνάντησης ο Δήμαρχος Λευκάδας, Δρ. Ξενοφών Βεργίνης είχε την ευκαιρία να  συνομιλήσει με τους Προέδρους των Τοπικών Κοινοτήτων των ανωτέρω Δημοτικών Ενοτήτων, τον Πρόεδρο του Νυδριού κ. Ιωάννη Καββαδά, τον Πρόεδρο της Βασιλικής κ. Σταμάτη Αργυρό, καθώς και με τους εργαζόμενους στο ΚΕΠ, τους εργαζόμενους «Βοήθεια στο σπίτι», υπαλλήλους των δύο Δημοτικών Ενοτήτων και κατοίκους των περιοχών αυτών, θέματα που απασχολούν τις δύο Δημοτικές Ενότητες.

Ταυτόχρονα, του δόθηκε η δυνατότητα να παρακολουθήσει τόσο τα τρέχοντα έργα στην περιοχή όσο και τα έργα που βρίσκονται υπό εξέλιξη. Ο Δήμαρχος τόνισε ότι «ο σχεδιασμός για παρεμβάσεις στις ανωτέρω περιοχές είναι όχι μόνο αναγκαίος αλλά και  επιβεβλημένος, προκειμένου να δοθεί μια ολιστική λύση στα προβλήματα που αντιμετωπίζουν οι δύο  Δημοτικές Ενότητας Ελλομένου και Απολλωνίων».

Κατά τη διάρκεια της ανωτέρω συνάντησης  - συζήτησης ο Δήμαρχος Λευκάδας Δρ. Ξενοφών Βεργίνης τόνισε ότι «οι συναντήσεις αυτές είναι η αρχή μιας σειράς επισκέψεων σε συνέχεια των συναντήσεων που είχα πρόσφατα με τους Προέδρους των Τοπικών Κοινοτήτων και τους κατοίκους στις Δημοτικές Ενότητες Σφακιωτών και Καρυάς. Στόχος μας είναι να δούμε από κοντά τις εργασίες που πραγματοποιούνται και να σχεδιάσουμε από κοινού τις παρεμβάσεις που γίνονται στις περιοχές σας, ακούγοντας πάντα τις ανάγκες που υπάρχουν, προκειμένου οι παρεμβάσεις που γίνονται από την πλευρά του Δήμου Λευκάδας, να βελτιώνουν και να αναβαθμίζουν ουσιαστικά και επιδραστικότερα την καθημερινότητα και τη ζωή των κατοίκων, ακόμα και των πιο απομακρυσμένων χωριών – περιοχών του Δήμου μας».

Η επίσκεψη του Δημάρχου Λευκάδας, κ. Ξενοφώντα Βεργίνη στις ανωτέρω Δημοτικές Ενότητες έγινε μέσα σ’ ένα φιλικό και συνεργατικό κλίμα και ολοκληρώθηκε με την κοπή της πρωτοχρονιάτικης πίτας και την ανταλλαγή  ανάλογων ευχών για υγεία, αγάπη, συνεκτίμηση και συνεργατικότητα

 **Από τον Δήμο Λευκάδας**